רש"י מנוקד על המקרא/ספר ויקרא/פרשת מצורע
פרשת מצורע

הודעה: הניקוד אינו מוגה ומנוקד אינטואיטיבית

פרק יד
(א) 

(ב)  זֹאת תִּהְיֶה תּוֹרַת וגו'. מְלַמֵּד שֶאֵין מְטַהֲרִין אוֹתוֹ בַּלַּיְלָה: 

(ג)  אֶל מִחוּץ לַמַּחֲנֶה. חוּץ לִשְׁלֹשָה מַחֲנוֹת שֶׁנִִשְׁתַּלֵּחַ שָׁם בִּימֵי חֲלוּטוֹ: 

(ד)   חַיּוֹת. פְּרָט לִטְרֵפוֹת: 
טְהֹרוֹת. פְּרָט לְעוֹף טָמֵא. לְפִי שֶׁהַנְּגָעִים בָּאִין עַל לָשׁוֹן הָרַע, שֶׁהוּא מַעֲשֶׂה פִּטְפּוּטֵי דְּבָרִים, לְפִיכָךְ הֻזְקְקוּ לְטָהֳרָתוֹ צִפָּרִים, שֶׁמְפַטְפְּטִין תָּמִיד בְּצִפְצוּף קוֹל: 
וְעֵץ אֶרֶז. לְפִי שֶּהַנְּגָעִים בָּאִין עַל גַּסּוּת הָרוּחַ: 
וּשְׁנִי תוֹלַעַת וְאֵזֹב. מָה תַקָּנָתוֹ וְיִתְרַפֵּא, יַשְׁפִּיל עַצְמוֹ מִגַּאֲוָתוֹ, כְּתוֹלַעַת וּכְאֵזוֹב: 
עֵץ אֶרֶז. מַקֵּל שֶׁל אֶרֶז: 
וּשְׁנִי תוֹלַעַת. לָשׁוֹן שֶׁל צֶמֶר צָבוּעַ זְהוֹרִית: 

(ה)  עַל מַיִם חַיִּים. נוֹתֵן אוֹתָם תְּחִלָּה בִּכְלִי, כְּדֵי שֶׁיְהֵא דָּם צִפּוֹר נִכָּר בָּהֶם. וְכַמָּה הֵם, רְבִיעִית: 

(ו)  אֶת הַצִּפֹּר הַחַיָּה יִקַּח אֹתָהּ. מְלַמֵּד שֶׁאֵינוֹ אוֹגְדָהּ עִמָּהֶם, אֶלָּא מַפְרִישָׁהּ לְעַצְמָהּ, אֲבָל הָעֵץ וְהָאֵזוֹב כְּרוּכִים יַחַד בְּלָשׁוֹן הַזְּהוֹרִית, כָּעִנְיָן שֶׁנֶּאֱמַר וְאֵת עֵץ הָאֶרֶז וְאֶת שְׁנִי הַתּוֹלַעַת וְאֶת הָאֵזוֹב, קִיחָה אַחַת לִשְׁלָשְׁתָּן. יָכוֹל כְּשֵׁם שֶׁאֵינָהּ בִּכְלָל אֲגוּדָה כֵּן לֹא תְּהֵא בִּכְלָל טְבִילָה, תַּלְמוּד לוֹמַר וְטָבַל אוֹתָם וְאֵת הַצִּפֹּור הַחַיָּה, הֶחֱזִיר אֶת הַצִּפּוֹר לִכְלָל טְבִילָה: 

(ז) 

(ח)  וְיָשַׁב מִחוּץ לְאָהֳלוֹ. מְלַמֵּד שְׁאָסוּר בְּתַשְׁמִישׁ הַמִּטָּה: 

(ט)  אֶת כָּל שְׂעָרוֹ וגו'. כְּלָל וּפְרָט וּכְלָל. לְהָבִיא כָּל מָקוֹם כִּנּוּס שֵׂעָר וְנִרְאֶה: 

(י) 
 וְכַבְשָׂה אַחַת. לְחַטָּאת: 
וּשְׁלֹשָׁה עֶשְׂרֹנִים. לְנִסְכֵי שְׁלֹשָׁה כְּבָשִׂים הַלָּלוּ, שְׁחַטָּאתוֹ וַאֲשָׁמוֹ שֶׁל מְצוֹרָע טְעוּנִין נְסָכִים: 
וְלֹג אֶחָד שָׁמֶן. לְהַזּוֹת עָלָיו שֶׁבַע וְלִתֵּן מִמֶּנוּ עַל תְּנוּךְ אָזְנוֹ וּמַתָּן בְּהוֹנוֹת: 

(יא)  לִפְנֵי ה'. בְּשַׁעַר נִקָּנוֹר, וְלֹא בָּעֲזָרָה עַצְמָהּ, לְפִי שְׁהוּא מְחֻסָּר כִּפּוּרִים: 

(יב)  וְהִקְרִיב אֹתוֹ לְאָשָׁם. יַקְרִיבֵנּוּ לְתוֹךְ הַעֲזָרָה לְשֵׁם אָשָׁם: 
וְהֵנִיף. שְׁהוּא טָעוּן תְּנוּפָה חָי: 
וְהֵנִיף אֹתָם. אֶת הַאָשָׁם וְאֶת הַלּוֹג: 

שני
(יג) בִּמְקוֹם אֲשֶׁר יִשְׁחַט וגו'. עַל יֶרֶך הַמִּזְבֵּחַ בַּצָּפוֹן. וּמָה תַּלְמוּד לוֹמַר, וַהֲלֹא כְּבַר נֶאֱמַר בְּתוֹרַת אָשָׁם בְּפָרָשַׁת צַו אֶת אַהֲרֹן שְׁהַאָשָׁם טָעוּן שְׁחִיטָה בַּצָּפוֹן, לְפִי שְׁיָצָא זֶה מִכְּלָל אֲשָׁמוֹת לָדוּן בְּהַעֲמָדָה, יָכוֹל תְּהֵא שְׁחִיטָתוֹ בִּמְקוֹם הַעֲמָדָתוֹ, לְכָךְ נֶאֱמָר וְשָׁחַט בְּמָקוֹם אֲשֶׁר יִשְׁחָט וגו': 
כִּי כַּחַטָּאת. כִּי כְּכָל הַחַטָּאוֹת: 
הָאָשָׁם. הַזֶּה: 
הוּא לַכֹּהֵן. בְּכָל עֲבוֹדוֹת הַתְּלוּיוֹת בְּכֹהֵן הִשְׁוָה אָשָֹם זֶה לְחַטָאת, שְׁלֹּא תֹּאמַר הוֹאִיל וְיָצָא דָּמוֹ מִכְּלָל שְׁאָר אֲשָׁמוֹת לִנָּתֵן עַל תְּנוּךְ וּבְּהוֹנוֹת, לֹא יְהֵא טָעוּן מַתָּן דָּמִים וְאֵימוּרִים לְגַבֵּי מִזְבֵּחַ, לְכָךְ נֶאֱמַר כִּי כְּחַטָּאת הָאָשָׁם הוּא לַכֹּהֵן. יָכוֹל יְהֵא דָּמוֹ נִתָּן לְמַעְלָה כַּחַטָּאת, תַלְמוּד לוֹמַר וְכוּ', בְּתוֹרַת כֹּהַנִים: 

(יד)  תְּנוּךְ. גָּדֵר אֶמְצָעִי שְּבָּאוֹזֶן. וְלָשֹׁון תְּנוּךְ לֹא נוֹדַע לִי. וְהַפּוֹתְרִים קוֹרִים לוֹ טַנְדְרוּס: 
בֹּהֶן. גֻּדָּל: 

(טו) 

(טז)  לִפְנֵי ה'. כְּנֶגֶד בֵּית קָדְשֵׁי הַקָּדָשִׁים: 

(יז) 

(יח) 

(יט) 

(כ)  וְאֶת הַמִּנְחָה. מִנְחַת נְסָכִים שֶׁל בְּהֵמָה: 

שלישי 
(כא)  וְעִשָּׂרוֹן סֹלֶת אֶחָד. לְכֶבֶשׂ זֶה שְׁהוּא אֶחָד יָבִיא עִשָּׁרוֹן אֶחָד לִנְסָכָיו: 
וְלֹג שָׁמֶן . לָתֵת מִמֶּנוּ עַל הַבְּהוֹנוֹת וְשֶׁמֶן שֶׁל נִסְכֵי הַמִּנְחָה לֹא הֻזְקָק הַכָּתוּב לְפָרֵשׁ:

(כב) 

(כג)  בַּיּוֹם הַשְּׁמִינִי לְטָהֳרָתוֹ. שְׁמִיִני לְצִפֳּרִים וּלְהַזָּאַת עֵץ אֶרֶז וְאְֵזוֹב וּשְׁנִי תוֹלַעַת:

(כד) 

(כה) 

(כו) 

(כז) 

(כח)  עַל מְקוֹם דַּם הָאָשָׁם. אֲפִלּוּ נִתְקַנַּח הַדָּם, לִמֵּד שְׁאֵין הַדָּם גּוֹרֵם אֶלָּא הַמָּקוֹם גּוֹרֵם: 

(כט) 

(ל) 

(לא) 

(לב) 

רביעי 
(לג) 

(לד)  וְנָתַתִּי נֶגַע צָרַעַת. בְּשׂוֹרָה הִיא לָהֶם שְׁהַנְּגָעִים בָּאִים עֲלֵיהֶם, לְפִי שְׁהִטְמִינוּ אֱמוֹרִיִים מַטְּמוֹנִיוֹת שֶׁל זָהָב בְּקִירוֹת בָּתֵּיהֶם כָּל אַרְבָּעִים שָׁנָה שְׁהָיּוּ יִשְׂרָאֵל בַּמִּדְבָּר, וְעַל יְדֵי הַנֶּגַע נוֹתֵץ הַבַּיִת וּמוֹצְאָן:

(לה)  כְּנֶגַע נִרְאָה לִי בַּבָּיִת. שֶׁאֲפִלּוּ תַּלְמִיד חָכָם שְׁיוֹדֵעַ שְׁהוּא נֶגַע וַדַּאִי לֹא יִפְסוֹק דָּבָר בָּרוּר לוֹמַר נֶגַע נִרְאָה לִי, אֶלָּא כְּנֶגַע נִרְאָה לִי: 

(לו)  בְּטֶרֶם יָבֹא הַכֹּהֵן וגו'. שֶׁכָּל זְמַן שְׁאֵין כֹּהֵן נִזְקָק לוֹ, אֵין שָׁם תוֹרַת טֻמְאָה: 
וְלֹא יִטְמָא כָּל אֲשֶׁר בַּבָּיִת. שְׁאִם לֹא יְפַנֵּהוּ וְיָבֹא הַכֹּהֵן וְיִרְאֶה הַנֶּגַע, נִזְקָק לְהֶסְגֵּר, וְכָל מָה שְׁבְּתוֹכוֹ יִטְמָא. וְעַל מַה חָסָה תּוֹרָה, אִם עַל כְּלִי שֵׁטֶף, יַטְבִּילֵם וְיִטָּהֲרוּ, וְאִם עַל אוֹכְלִין וּמַשְׁקִין, יֹאכְלֵם בִּימֵי טֻמְאָתוֹ, הָא לֹא חָסָה הַתּוֹרָה אֶלָּא עַל כְּלֵי חֶרֶס, שְׁאֵין לָהֶם טָהָרָה בְּמִקְוֵה: 

(לז) 

(לח) 

(לט) 

(מ)  וְחִלְּצוּ אֶת הָאֲבָנִים. כְּתַרְגּוּמוֹ וִישַֹלְפוּן, יִטְּלוּם מִשָּׁם, כְּמוֹ (דברים כה ט) וְחָלְצָה נַעֲלוֹ, לָשׁוֹן הַסָרָה: 
אֶל מָקוֹם טָמֵא. מָקוֹם שְׁאֵין טָהָרוֹת מִשְׁתַמְּשׁוֹת שָׁם, לִמְּדָךְ הַכָּתוּב שְׁהָאֲבָנִים הַלָּלוּ מְטַמְּאוֹת מְקוֹמָן בְּעוֹדָן בּוֹ: 

(מא) 
 יַקְצִעַ. רוֹדוֹנִיֵיר בלעז. וּבְלָשׁוֹן מִשְׁנָה יֶשׁ הַרְבֵּה: 
מִבַּיִת. מִבִּפְנִים: 
סָבִיב. סְבִיבוֹת הַנֶּגַע, בְּתוֹרַת כֹּהַנִים נִדְרָשׁ כֵּן, שְׁיִקְלוֹף הַטִּיַח שְׁסָבִיב אַבְנֵי הַנֶּגַע: 
הִקְצוּ. לָשֹׁון קָצָה, אֲשֶׁר קָצְעוּ בִּקְצוֹעַ הַנֶּגַע סָבִיב: 

(מב) 

(מג)  הִקְצוֹת. לָשׁוֹן הֵעָשׂוֹת וְכֵן הִטּוֹחַ, אֲבָל חִלֵּץ אֶת הָאֲבָנִים מוּסָב הַלָּשׁוֹן אֶל הַאֲדָם שְׁחָלְצָן וְהוּא מִשְׁקָל לָשׁוֹן כָּבֵד, כְּמוֹ כִּפֵּר, דִּבֵּר: 
וְאִם יָשׁוּב הַנֶּגַע וגו'. יָכוֹל חָזַר בּוֹ בַּיּוֹם יְהֵא טָמֵא, תַּלְמוּד לוֹמַר וְשָׁב הַכֹּהֵן וְאִם יָשׁוּב, מָה שִׁיבָה הַאֲמוּרָה לְהַלָן לְסוֹף שָׁבוּעַ, אַף שִׁיבָה הַאֲמוּרָה כָּאן בְּסוֹף שָׁבוּעַ: 

(מד)  וּבָא הַכֹּהֵן וְרָאָה וְהִנֵּה פָּשָׂה. יָכוֹל לֹא יְהֵא הַחוֹזֵר טָמֵא אֵלָא אִם כֵּן פָּשָׁה נֶאֱמַר צָרַעַת מַמְאֶרֶת בְּבָתִים וְנֶאֱמַר צָרַעַת מַמְאֵרֵת בִּבְגָדִים מַה לְּהַלָן טִמֵּא אֶת הַחוֹזֵר אַף עַל פִּי שֶׁאֵינוֹ פּוֹשֶׁה אַף כָּאן טִמֵּא אֶת הַחוֹזֵר אַף עַל פִּי שֶׁאֵינוֹ פּוֹשֶׁה אִם כֵּן מַה תַּלְמוּד לוֹמַר וְהִנֵּה פָּשָׁה אֵין כָּאן מְקוֹמוֹ שֶׁל מִקְרָא זֶה, אֶלָּא וְנָתַץ אֶת הַבַּיִת הָיָה לוֹ לִכְתֹּב אַחַר וְאִם יָשׁוּב הַנֶּגַע וְרָאָה וְהִנֵּה פָּשָׁה הָא לֹא בָּא לְלַמֵּד אֶלָּא עַל נֶגַע הָעוֹמֵד בְּעֵינָיו בְּשָׁבוּעַ רִאשׁוֹן וּבָא בְּסוֹף שָׁבוּעַ שֵׁנִי וּמְצָאוֹ שֶׁפָּשָׁה שֶׁלֹּא פֵּרַשׁ בּוֹ הַכָּתוּב לְמַעֲלָה כְּלוּם בְּעוֹמֵד בְּעֵינָיו בְּשָׁבוּעַ רִאשׁוֹן וְלִמֶּדְךָ כָּאן בְּפִשְׁיוֹן זֶה שֶׁאֵינוֹ מְדַבֵּר אֶלָּא בְּעוֹמֵד בָּרִאשׁוֹן וּפָשָׁה בַּשֵּׁנִי וּמַה יַעֲשֶׂה לוֹ יָכוֹל יִתְּצֶנוּ כְּמוֹ שֶׁסָּמַךְ לוֹ וְנָתַץ אֶת הַבַּיִת תַּלְמוּד לוֹמַר וְשָׁב הַכֹּהֵן וּבָא הַכֹּהֵן נִלְמָד בִּיאָה מִשִּׁיבָה מַה שִׁיבָה חוֹלֵץ וְקֹצֶה וְטָח ונוֹתֵן לוֹ שָׁבוּעַ אַף בִּיאָה חוֹלֵץ וְקֹצֶה וְטָח וְנוֹתֵן לוֹ שָׁבוּעַ. וְאִם חוֹזֵר נוֹתֵץ לֹא חָזַר טָהוֹר וּמִנִּין וּמִנַּיִן שֶׁאִם עָמַד בָּזֶה וּבָזֶה חוֹלֵץ וְקֹצֶה וְטָח וְנוֹתֵן לוֹ שָׁבוּעַ תַּלְמוּד לוֹמַר וּבָא וְאִם בֹּא יָבֹא בַּמֶּה הַכָּתוּב מְדַבֵּר אִם בְּפוֹשֶׁה בָּרִאשׁוֹן הֲרֵי כְּבַר אָמוּר אִם בְּפוֹשֶׁה בַּשֵּׁנִי הֲרֵי כְּבָר אָמוּר הָא אֵינוֹ אָמוּר וּבָא וְאִם בֹּא יָבֹא אֶלָּא אֶת שֶׁבָּא שֶׁבֹּא בְּסוּף בַּסּוּף בְּסוֹף בַּסּוֹף שָׁבוּעַ שָׂבוּעַ רִאשׁוֹן וּבָא וּבֹא בְּסוּף בַּסּוּף בְּסוֹף שָׁבוּעַ שֵׁנִי וְרָאָה וְהִנֵּה לֹא פָשָׁה. זֶה הָעוֹמֵד מָה יַעֲשֶׂה לוֹ? יָכוֹל יִפָּטֵר וְיֵלֶךְ כְּמוֹ שֶׁכָּתוּב כָּאן וְטִהֵר וְטֹהַר וְטֹהַר אֶת הַבַּיִת. תַּלְמוּד לוֹמַר כִּי נִרְפָּא הַנֶּגַע לֹא טִהַרְתִי אֶלָּא אֶת הָרִפּוּי מָה יַעֲשֶׂה לוֹ בִּיאָה אֲמוּרָה לְמַעֲלָה וּבִיאָה אֲמוּרָה לְמַטָּה מָה בָּעֶלְיוֹנָה חוֹלֵץ וְקוֹצֶה וְטָח וְנוֹתֵן לוֹ שָׁבוּעַ דְּגָמָר לָהּ זֶהוּ שֵׂיבָה זֶהוּ בִּיאָה אַף בַּתַּחְתּוֹנָה כֵּן וכו' כְּדְאִיתָּא בְּתוֹרַת כֹּהֲנִים. גְּמָרוֹ שֶׁל דָּבָר אֵין נְתִיצָה אֶלָּא בְּנֶגַע הַחוֹזֵר אַחַר חֲלִיצָה וְקִצוּעַ וְטִיחָה וְאֵין הַחוֹזֵר צָרִיךְ פִּשְׁיוֹן וְסֵדֶר הַמִּקְרָאוֹת כָּךְ הוּא. וְאִם יָשׁוּב, וְנָתַץ. וְהַבָּא אֶל הַבַּיִת וְהָאוֹכֵל בַּבַּיִת, וּבָא הַכֹּהֵן וְרָאָה וְהִנֵּה פָּשָׁה, וְדִבֵּר הַכָּתוּב בָּעוֹמֵד בָּרִאשׁוֹן שְְׁנוֹתֵן לוֹ שָׁבוּעַ שֵׁנִי לְהֶסְגֵּרוֹ וּבְסוּף שָׁבוּעַ שֵׁנִי לְהֶסְגֵּרוֹ בָּא וְרָאָהוּ שְׁפָּשָׁה וּמַה יַעֲשֶׂה לוֹ חוֹלֵץ וְקוֹצֶה וְטָח וְנוֹתֵן לוֹ שָׁבוּעַ. חָזַר, נוֹתֵץ. לֹא חָזַר טָעוּן צִפֳּרִים, שֶׁאֵין בִּנְגָעִים יוֹתֵר מִשְּׁלֹשָׁה שָׁבוּעוֹת:

(מה) 

(מו)  כָּל יְמֵי הִסְגִּיר אֹתוֹ.וְלֹא יָמִים שְׁקִלֵּף אֶת נִגְעוֹ, יָכוֹל שְׁאֲנִי מוֹצִיא הַמֻּחְלָט שְׁקִלֵּף אֶת נִגְעוֹ, תַּלְמוּד לוֹמַר כָּל יְמֵי: 
יִטְמָא עַד הָעָרֶב. מְלַמֵּד שֶׁאֵין מְטַמֵּא בְּגָדִים יָכוֹל אֲפִלּוּ שָׁהָה בִּכְדֵי אֲכִילַת פְּרָס וְהָאוֹכֵל בַּבַּיִת יְכַבֵּס אֶת בְּגָדָיו אֵין לִי אֶלָּא אֹכֶל שֹׁכֵב מִנַּיִן תַּלְמוּד לוֹמַר וְהַשּׁוֹכֵב אֵין לִי אֶלָּא אוֹכֵל וְשׁוֹכֵב לֹא אוֹכֵל וְלֹא שׁוֹכֵב מִנַּיִן תַּלְמוּד לוֹמַר יְכַבֵּס רִבָּה. אִם כֵּן לָמָה נֶאֱמָר אוֹכֵל וְשׁוֹכֵב לִתֵּן שִׁעוּר לַשּׁוֹכֵב כְּדֵי אֲכִילַת פְּרָס:

(מז) 

(מח)  וְאִם בֹּא יָבֹא. לְסוֹף שָׁבוּעַ שֵׁנִי: 
וְרָאָה וְהִנֵּה לֹא פָשָׂה. מִקְרָא זֶה בָּא לְלַמֵּד בְּעוֹמֵד בְּעֵינָיו בְּרִאשׁוֹן בָּרִאשׁוֹן וּבַשֵּׁנִי מַה יַעֲשֶׂה לוֹ? יָכוֹל יְטַהֲרֵנּוֹ כְּמַשְׁמָעוֹ שֶׁל מִקְרָא וְטִהַַר הַכֹּהֵן אֶת הַבַּיִת תַּלְמוּד לוֹמַר כִּי נִרְפָּא הַנֶּגַע לֹא טִהַרְתִי אֶלָּא אֶת הַרִפּוּי וְאֵין רִפּוּי אֶלָּא הַבַּיִת שֶׁהֻקְצָה וְהֻטַּח וְלֹא חָזַר הַנֶּגַע אֲבָל זֶה טָעוּן חֲלִיצָה וְקִצּוּי וְטִיחָה וְשָׁבוּעַ שְׁלִישִׁי וְכֵן הַמִּקְרָא נִדְרָשׁ. וְאִם בֹּא יָבֹא בַּשֵּׁנִי וְרָאָה וְהִנֵּה פָּשָׂה יָטִּיחֵנּוּ וְאֵין טִיחָה בְּלֹא חִלּוּץ וְקִצּוּי וְאַחֲרֵי הִטּוֹחַ אֶת הַבַּיִת. וְטִהֵר הַכֹּהֵן אֶת הַבַּיִת אִם לֹא חָזַר לְסוּף לְסוֹף הַשָּׁבוּעַ כִּי נִרְפָּא הַנֶּגַע. וְאִם חָזַר כְּבָר פֵּרֵשׁ עַל הַחוֹזֵר שֶׁטָּעוּן נְתִיצָה:

(מט) 

(נ)  

(נא) 

(נב) 

(נג) 

חמישי  
(נד) 

(נה) 

(נו) 

(נז)  לְהוֹרֹת בְּיוֹם הַטָּמֵא. אֵיזֶה יוֹם מְטַהֲרוֹ וְאֵיזֵה יוֹם מְטַמְּאוֹ:

פרק טו
(א) 

(ב)  כִּי יִהְיֶה זָב. יָכוֹל זָב מִכָּל מָקוֹם יְהֵא טָמֵא? תַּלְמוּד לוֹמַר מִבְּשָׂרוֹ, וְלֹא כָּל בְּשָׂרוֹ. אַחַר שֶׁחִלֵּק הַכָּתוּב בֵּין בָּשָׂר לְבָשָׂר זָכִיתִי לְדִין טָמֵא בְּזָב וְטָמֵא בְּזָבָה. מָה זָבָה מִמָּקוֹם שֶׁהִיא מְטַמְּאָה טֻמְאָה קָלָה נִדָּה מְטַמְּאָה טֻמְאָה חֲמוּרָה זִיבָה אַף הַזָּב מִמָּקוֹם שֶׁמְטַּמֵּא טֻמְאָה קָלָה קֶרִי. מְטַמֵּא טֻמְאָה חֲמוּרָה זִיבָה: 
זוֹבוֹ טָמֵא. לִמֵּד עַל הַטִּפָּה שֶׁהִיא מְטַמְּאָה. זוֹב דּוֹמֶה לְמֵי בָּצֵק שֶׁל שׂעוֹרִין וְדָחוּי, וְדוֹמֶה לְלֹבֶן בֵּיצָה הַמּוּזֶרֶת שִׁכְבַת זֶרַע קָשׁוּר כְּלֹבֶן בֵּיצָה שֶׁאֵינָהּ מוּזֶרֶת: 

(ג)  רָר. לָשֹוֹן רִיר שֶׁזָב אֶת בְּשָׂרוֹ: 
אֶת זוֹבוֹ. כְּמוֹ רִיר שֶׁיוֹצֵא צָלוּל: 
אוֹ הֶחְתִּים. שֶׁיוֹצֵא עָב וְסוֹתֵם אֵת פִּי הַאָמָה וְנִסְתָּם בְּשָׂרוֹ מִטִפַּת זוֹבוֹ, זֶהוּ פְּשׁוּטוֹ. וּמִדְרָשׁוֹ מָנָה הַכָּתוּב הַרִאשוֹן רְאִיּוֹת שְׁתַּיִם וּקְרָאוֹ טָמֵא, שֶׁנֶּאֱמַר זָב מִבְּשָׂרוֹ זוֹבוֹ טָמֵא הוּא, וּמָנָה הַכָּתוּב הַשֵּׁנִי רְאִיּוֹת שָׁלֹש וּקְרָאוֹ טָמֵא, שֶׁנֶּאֱמַר טֻמְאָתוֹ בְּזוֹבוֹ רָר בְּשָׂרוֹ אֶת זוֹבוֹ אוֹ הֶחְתִּים בְּשָׂרוֹ מִזּוֹבוֹ טֻמְאָתוֹ הִיא. הָא כֵּיצַד, שְׁתַּיִם לְטֻמְאָה, וְהַשְּׁלִישִׁית מַזְקִיקָתוֹ לְקָרְבָּן: 

(ד)  כָּל הַמִּשְׁכָּב. הַרָאוּי לְמִשְׁכָּב, יָכוֹל אֲפִלּוּ מְיוּחָד לִמְלָאכָה אַחֶרֶת, תַּלְמוּד לוֹמַר אֲשֶׁר יִשְׁכַּב, אֲשֶׁר שָכַב לֹא נֶאֱמַר, אֶלָּא אֲשֶׁר יִשְׁכַּב, הַמְּיּוּחַד תָמִיד לְכָךְ, יָצָא זֶה שֶׁאוֹמְרִים לוֹ עֲמוֹד וְנַעֲשֶׂה מְלַאכְתֵּנוּ: 
אֲשֶׁר יֵשֵׁב. יָשַׁב לֹא נֶאֱמַר אֶלָּא אֲשֶׁר יֵשֵׁב עָלָיו הַזָּב, בִּמְיּוּחָד תָּמִיד לְכַךְ:

(ה)  וְאִישׁ אֲשֶׁר יִגַּע בְּמִשְׁכָּבוֹ. לִמֵּד עַל הַמִּשְׁכָּב שֶׁחָמוּר מִן הַמַּגָּע, שֶׁזֶה נַעֲשָׂה אָב הַטֻּמְאָה לְטַמֵּא אָדָם לְטַמֵּא בְּגָדִים, וְהַמַּגָּע שֶׁאֵינוֹ מִשְׁכָּב אֵינוֹ אֶלָּא וָלָד הַטֻּמְאָה, וְאֵינוֹ מְטַמֵּא אֶלָּא אוֹכְלִין וּמַשְׁקִין: 

(ו) וְהַיּשֵׁב עַל הַכְּלִי. אֲפִלּוּ לֹא נָגַע, אֲפִלּוּ עֲשָׂרָה כֵּלִים זֶה עַל זֶה, כֻלָּן מְטַמְּאִין מִשּׁוּם מוֹשָׁב וְכֵן בְּמִשְׁכָּב: 

(ז) 

(ח)  וְכִי יָרֹק הַזָּב בַּטָּהוֹר. וְנָגַע בּוֹ אוֹ נְשָׂאוֹ, שֶׁהָרוֹק מְטַמֵּא בְּמַשָּׂא: 

(ט)  וְכָל הַמֶּרְכָּב. אַף עַל פִּי שְׁלֹּא יָשַׁב עָלָיו, כְּגוֹן הַתְּפוּס שֶׁל סַרְגָּא שְׁקוֹרִין ארצון [שֶׁלֶד הַאֻכָּף] טָמֵא מִשּׁוּם מֶרְכָּב. וְהָאֻכָּף, שֶׁקוֹרִין אלוו''ש טָמֵא טֻמְאַת מוֹשָׁב: 

(י)  וְכָל הַנֹּגֵעַ בְּכֹל אֲשֶׁר יִהְיֶה תַחְתָּיו. שֶׁל זָב בָּא וְלִמֵּד עַל הַמֶּרְכָּב שֶׁיְּהֵא הַנּוֹגֵעַ בּוֹ טָמֵא וְאֵין טָעוּן כִּבּוּס בְּגָדִים וְהוּא חֹמֶר בְּמִשְׁכָּב מִבְּמֶרְכָּב: 
וְהַנּוֹשֵׂא אוֹתָם. אֶת כָּל הָאָמוּר בְּעִנְיָן הַזָּב זוֹבוֹ וְרֻקּוֹ וְשִׁכְבַת זַרְעוֹ וּמֵימֵי רַגְלָיו וְהַמִּשְׁכָּב וְהַמֶּרְכָּב וְהַמּוֹשָׁב שֶׁיְּהֵא מַשָּׂאָן מְטַמֵּא אָדָם לְטַמֵּא בְּגָדִים: 

(יא)  וְיָדָיו לֹא שָׁטַף בַּמָּיִם. בְּעוֹד שֶׁלֹּא טָבַל מִטֻּמְאָתוֹ וַאֲפִלּוּ פָּסַק מִזּוֹבוֹ וְסָפַר שִׁבְעָה וּמְחֻסָּר טְבִילָה מְטַמֵּא בְּכָל טֻמְאוֹתָיו וְזֶה שֶׁהוֹצִיא הַכָּתוּב טְבִילַת גּוּפוֹ שֶׁל זָב בְּלָשׁוֹן שְׁטִיפַת יָדַיִם לְלַמֶּדְךָ שֶׁאֵין בֵּית הַסְּתָרִים טָעוּן בִּיאַת מַיִם אֶלָּא אֵבֶר הַגָּלוּי כְּמוֹ הַיָּדַיִם: 

(יב)  וּכְלִי חֶרֶשׂ אֲשֶׁר יִגַּע בּוֹ הַזָּב. יָכוֹל אֲפִלּוּ נָגַע בּוֹ מֵאֲחוֹרָיו וכו' כְּדְאִיתָא בְּתוֹרַת כֹּהֲנִים עַד אֵיזֶהוּ מַגָּעוֹ שֶׁהוּא כְּכֻלּוֹ הֱוֵי אוֹמֵר זֶה הֶסֵטוֹ: 

(יג)  וְכִי. כְּשֶׁיִפְסוֹק: 
שִׁבְעַת יָמִים לְטָהֳרָתוֹ. שִׁבְעַת יָמִים טְהוֹרִים מִטֻמְאַת זִיבָה, שֶׁלֹּא יִרְאֶה זוֹב, וְכֻלָּן רְצוּפִין: 

(יד) 

(טו) 

שישי 
(טז) 

(יז) 

(יח)  וְרָחֲצוּ בַמַּיִם. גְּזֵרַת מֶלֶךְ הִיא שֶׁתִּטְמָא הָאִשָּׁה בְּבִיאָה. וְאֵין הַטַּעַם מִשּוּם נוֹגֵעַ בְּשִׁכְבַת זֶרַע, שֶׁהֲרֵי מַגָּע בֵּית הַסְּתָרִים הוּא: 

(יט)  כִּי תִהְיֶה זָבָה. יָכוֹל מֵאֶחָד מִכָּל אֵיבָרֵיהָ, תַלְמוּד לוֹמַר (ויקרא כ יח) וְהִיא גִּלְתָה אֶת מְקוֹר דָּמֶיהָ, אֵין דָּם מְטַמֵּא אֶלָּא הַבָּא מִן הַמְקוּר: 
דָּם יִהְיֶה זֹבָהּ בִּבְשָׂרָהּ . אֵין זוֹבָהּ קָרוּי זוֹב לְטַמֵּא אֶלָּא אִם כֵּן הוּא אָדוֹם: 
בְנִדָּתָהּ . כְּמוֹ (איוב יח יח) וּמִתֵּבֵל יַנִּדֻהוּ, שֶׁהִיא מְנֻדָּה מִמַּגָּע כָּל אָדָם: 
תִּהְיֶה בְנִדָּתָהּ . אֲפִלּוּ לֹא רָאֲתָה אֶלָּא רְאִיָּה רִאשׁוֹנָה: 

(כ) 

(כא) 

(כב) 

(כג)  וְאִם עַל הַמִּשְׁכָּב הוּא. הַשּׁוֹכֵב אוֹ הַיּוֹשֵׁב עַל מִשְׁכָּבָהּ אוֹ עַל מוֹשָׁבָהּ, אֲפִלּוּ לֹא נָגַע בָּהּ, אַף הוּא בְּדַת טֻמְאָה הָאֲמוּרָה בַּמִּקְרָא הָעֶלְיוֹן שֶׁטָעוּן כִּבּוּס בְּגָדִים: 
עַל הַכְּלִי. לְרַבּוֹת אֶת הַמֶּרְכָּב: 
בְּנָגְעוֹ בוֹ יִטְמָא. אֵינוֹ מְדַבֵּר אֶלָּא עַל הַמֶּרְכָּב שֶׁנִתְרַבָּה מֵעַל הַכְּלִי: 
בְּנָגְעוֹ בוֹ יִטְמָא. וְאֵינוֹ טָעוּן כִּבּוּס בְּגָדִים שֶׁהַמֶּרְכָּב אֵין מַגָּעוֹ מְטַמֵּא אָדָם לְטַמֵּא בְּגָדִים: 

(כד)  וּתְהִי נִדָּתָהּ עָלָיו. יָכוֹל יַעֲלֶה לְרַגְלָהּ שֶׁאִם עָלֶיהָ בַּחֲמִישִׁי לְנִדָּתָהּ לֹא יִטְמָא אֶלָּא שְׁלֹשָׁה יָמִים כְּמוֹתָהּ תַּלְמוּד לוֹמַר וְטָמֵא שִׁבְעַת יָמִים וּמַה תַּלְמוּד לוֹמַר וּתְהִי נִדָּתָהּ עָלָיומָה הִיא מְטַמְּאָה אָדָם וּכְלִי חֶרֶס אַף הוּא מְטַמֵּא אֵדָם אָדָם וּכְלִי חֶרֶס: 

(כה)  יָמִים רַבִּים. שְׁלֹשָׁה יָמִים: 
בְּלֹא עֶת נִדָּתָהּ. אַחַר שֶׁיָּצְאוֹ שִׁבְעַת יְמֵי נִדָּתָה: 
אוֹ כִי תָזוּב. אֶת שְׁלֹשֶׁת הַיָּמִים הַלָּלוּ: 
עַל נִדָּתָהּ. מֻפְלָג מִנִּדָּתָהּ יוֹם אֶחָד זוֹ הִיא זָבָה. וּמִשְׁפָּטָהּ חָרוּץ בְּפָרָשָׁה זוֹ וְלֹא כְּדָת הַנִּדָּה שֶׁזּוֹ טְעוּנָה סְפִירַת שִׁבְעָה נְקִיִּים וְקָרְבָּן וְהַנִּדָּה אֵינָהּ טְעוּנָה סְפִירַת שִׁבְעָה נְקִיִּים אֶלָּא שִׁבְעַת יָמִים תִּהְיֶה בְּנִדָּתָהּ בֵּין רוֹאָה בֵּין שֶׁאֵינָהּ רוֹאָה וְדָרְשׁוּ רִבּוֹתֵינוּ בְּפָרָשָׁה זוֹ אֶחָד עָשָׂר יוֹם יֵשׁ בֵּין סוֹף נִדָּה לִתְחִלַּת נִדָּה שֶׁכָּל שְׁלֹשָׁה רְצוּפִין שֶׁתִּרְאֶה בְּאַחַד עָשָׂר יוֹם הַלָּלוּ תְּהֵא זָבָה:

(כו) 

(כז) 

(כח) 

(כט)

שביעי 
(ל) 

מפטיר 
(לא)  וְהִזַּרְתֶּם. אֵין נְזִירָה אֶלָּא פְּרִישָׁה, וְכֵן (ישעיה א ד) נָזוֹרוּ אָחוֹר, וְכֵן (בראשית מט כו) נְזִיר אֶחָיו: 
וְלֹא יָמֻתוּ בְּטֻמְאָתָם. הֲרֵי הַכָּרֵת שֶׁל מְטַמֵּא מִקְדָּשׁ קָרוּי מִיתָה: 

(לב) 
 זֹאת תּוֹרַת הַזָּב. בַּעַל רְאִיָּה אַחַת, וּמַהוּ תוֹרָתוֹ: 
וַאֲשֶׁר תֵּצֵא מִמֶּנּוּ שִׁכְבַת זֶרַע. הֲרֵי הוּא כְּבַעַל קֶרִי טָמֵא טֻמְאַת עֶרֶב: 

(לג) וְהַזָּב אֶת זוֹבוֹ. בַּעַל שְׁתֵּי רְאִיּוֹת וּבַעַל שָּלֹש רְאִיּוֹת, שֶׁתּוֹרָתָן מְפוֹרֶשֶׁת לְמַעְלָה: